               EUROPOS KOMISIJA
            Briuselis, 2017 12 18
            COM(2017) 782 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo pagalŠvedijos paraišką „EGF/2017/007 SE/Ericsson“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2017 m. rugpjūčio 9 d. Švedija pateikė paraišką „EGF/2017/007 SE/Ericsson“ dėl finansinės paramos iš EGF, nes iš „Ericsson“ („Telefonaktiebolaget LM Ericsson“) Švedijoje buvo atleista darbuotojų
                  2
               .

               3.Įvertinusi šią paraišką Komisija, laikydamasi visų EGF reglamento taikytinų nuostatų, padarė išvadą, kad finansinės paramos suteikimo iš EGF sąlygos yra įvykdytos.

               PARAIŠKOS SANTRAUKA

                        EGF paraiška

                        „EGF/2017/007 SE/Ericsson“

                        Valstybė narė

                        Švedija

                        Susijęs (-ę) regionas (-ai) (NUTS
                           3
                         2 lygmuo)

                        Stokholmas (SE11)

                        Rytų Vidurio Švedija (SE12)

                        Pietų Švedija (SE22)

                        Vakarų Švedija (SE23)

                        Paraiškos pateikimo data

                        2017 m. rugpjūčio 9 d.

                        Paraiškos gavimo patvirtinimo data

                        2017 m. rugpjūčio 9 d.

                        Prašymo pateikti papildomos informacijos data

                        2017 m. rugpjūčio 23 d.

                        Papildomos informacijos pateikimo terminas

                        2017 m. spalio 4 d.

                        Vertinimo atlikimo terminas

                        2017 m. gruodžio 27 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        „Telefonaktiebolaget LM Ericsson“
                           4

                        Susijusių įmonių skaičius

                        1

                        Ekonominės veiklos sektorius (-iai)

                        (NACE 2 red. skyrius)
                           5

                        NACE 2 red. 26 skyrius (Kompiuterių, elektroninių ir optinių gaminių gamyba)

                        Patronuojamųjų bendrovių, tiekimo ir tolesnės gamybos grandies įmonių skaičius

                        0

                        Ataskaitinis laikotarpis (keturių mėnesių)

                        2017 m. sausio 17 d. – 2017 m. gegužės 17 d.

                        Atleistų darbuotojų skaičius ataskaitiniu laikotarpiu (a)

                        1 990

                        Atleistų darbuotojų skaičius prieš ataskaitinį laikotarpį ar po jo (b)

                        398

                        Bendras atleistų darbuotojų skaičius (a + b)

                        2 388

                        Bendras reikalavimus atitinkančių paramos gavėjų skaičius

                        2 388

                        Bendras tikslinių paramos gavėjų skaičius

                        900

                        Tikslinių nedirbančių ir nesimokančių jaunuolių (NEET) skaičius:

                        0

                        Prie individualių poreikių pritaikytoms paslaugoms skirtas biudžetas (EUR)

                        3 408 644

                        EGF paramai įgyvendinti skirtas biudžetas
                           6
                         (EUR)

                        142 023

                        Bendras biudžetas (EUR)

                        3 550 667

                        EGF parama (EUR) (60 %)

                        2 130 400

               PARAIŠKOS VERTINIMAS

               Procedūra

               4.Švedija paraišką „EGF/2017/007 SE/Ericsson“ pateikė 2017 m. rugpjūčio 9 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. 2017 m. rugpjūčio 23 d. Komisija patvirtino gavusi paraišką ir tą pačią dieną Švedijos paprašė pateikti papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio, gavusi tinkamai užpildytą paraišką, Komisija turėtų baigti paraiškos atitikties EGF finansinės paramos suteikimo sąlygoms vertinimą, baigiasi 2017 m. gruodžio 27 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 2 388 darbuotojais, atleistais iš įmonės „Ericsson“ (patronuojančiosios įmonės „Telefonaktiebolaget LM Ericsson“ ir patronuojamosios įmonės „Ericsson AB“), iš kurių 900 yra tiksliniai paramos gavėjai. Ši įmonė vykdo veiklą ekonomikos sektoriuje, kuris priskiriamas prie NACE 2 red. 26 skyriaus (Kompiuterinių, elektroninių ir optinių gaminių gamyba). „Ericsson“ darbuotojai daugiausia atleisti NUTS 2 lygmens Stokholmo (SE11), Vakarų Švedijos (SE23) ir Rytų Vidurio Švedijos (SE12) regionuose, bet taip pat ir Pietų Švedijos (SE22) regione.

                        Įmonės ir atleistų darbuotojų skaičius per ataskaitinį laikotarpį

                        „Telefonaktiebolaget LM Ericsson“ (įskaitant „Ericsson AB“)

                        1 990

               Intervencijos kriterijai

               6.Šią paraišką Švedija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonės turi būti atleista ne mažiau kaip 500 darbuotojų.

               7.Šios paraiškos ataskaitinis keturių mėnesių laikotarpis – 2017 m. sausio 17 d. – 2017 m. gegužės 17 d.

               8.Atleistų darbuotojų skaičius ataskaitiniu laikotarpiu:

               –1 990 darbuotojų atleista iš „Ericsson“.

               Atleistų darbuotojų ir darbo veiklą nutraukusių asmenų skaičiaus apskaičiavimas

               9.Apskaičiuotas ataskaitiniu laikotarpiu atleistų darbuotojų skaičius:

               –1 990 – nuo darbdavio individualaus įspėjimo apie darbuotojų atleidimą arba apie darbo sutarties nutraukimą dienos.

               Reikalavimus atitinkantys paramos gavėjai

               10.Be jau nurodytų darbuotojų, prie reikalavimus atitinkančių paramos gavėjų priskiriami ir 398 darbuotojai, kurie buvo atleisti prieš keturių mėnesių ataskaitinį laikotarpį arba po jo. Šiems darbuotojams 2016 m. spalio 31 d. pateiktas kolektyvinio atleidimo iš darbo pranešimas, bet asmeniniai pranešimai pateikti pasibaigus šio prašymo 4 mėnesių ataskaitiniam laikotarpiui.

               11.Taigi, bendras reikalavimus atitinkančių paramos gavėjų skaičius yra 2 388.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               12.Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Švedija teigia, kad telekomunikacijų pramonės aparatinės įrangos verslo sektoriuje darbuotojai atleisti dėl šio sektoriaus bendrovės Švedijoje neigiamo augimo, kurį nulėmė pasaulinė konkurencija.

               13.Tai jau antroji Švedijos EGF paraiška, susijusi su „Ericsson“. Dėl palankaus gamybos sąnaudų ir kokybės santykio Indijoje ir Kinijoje bei dėl augančių rinkų šalia aparatinės įrangos gamyklų dydžio įmonė neseniai didžiąją dalį aparatinės įrangos gamybos perkėlė į Aziją.

               14.Pirmoji Švedijos paraiška, susijusi su tebevykstančiu atleidimu iš „Ericsson“, dėl anksčiau (tebevykstančio globalizacijos sukelto veiklos perkėlimo pradžioje) atleistų darbuotojų pateikta 2016 m. kovo 31 d.; Parlamentas ir Taryba ją patvirtino 2016 m. spalio 11 d.

               15.2013 m. „Ernst & Young“ Europoje atliktas tyrimas
                  7
                parodė, kad IT ir telekomunikacijų gamybos pramonės šakoms ypač būdinga veiklos ranga ir perkėlimas į Aziją. Ši tendencija turėtų tęstis, nes didėja pasaulinė konkurencija siekiant sumažinti sąnaudas, o daug šio sektoriaus bendrovių papildomai taiko veiklos rangą.

               16.Remiantis „Ericsson“ duomenimis, bendrovė palaipsniui mažino darbuotojų skaičių Švedijoje (nuo 21 178 darbuotojų 2005 m.
                  8
                iki 14 483 darbuotojų 2017 m. birželio mėn.
                  9
               ). Nepaisant darbuotojų atleidimo Švedijoje, „Ericsson“ darbuotojų skaičius pasaulyje 2005–2014 m. padidėjo nuo 56 055 iki 118 055 darbuotojų
                  10
               , bet po to sumažėjo iki 109 127 darbuotojų 2017 m. birželio mėn.
                  11
                Tai atspindi bendrovės patiriamus sunkumus ir konkurenciją visame pasaulyje, ne tik Švedijoje.

               17.Iki šiol dėl NACE 2 red. 26 skyriaus (Kompiuterinių, elektroninių ir optinių gaminių gamyba) sektoriaus buvo pateikta 17 EGF paraiškų, iš kurių 14 (įskaitant šią) grindžiamos globalizacijos sukeltais prekybos pokyčiais ir trys – pasauline finansų ir ekonomikos krize
                  12
               .

               Darbuotojų atleidimą ir darbo veiklos nutraukimą lemiantys įvykiai

               18.Darbuotojų atleidimą ir darbo veiklos nutraukimą lemiantys įvykiai yra 2014 m. prasidėjęs telekomunikacijų bendrovės restruktūrizavimas ir veiklos perkėlimas. Tuo laikotarpiu įvairiose vietovėse buvo nutraukta aparatinės įrangos gamybos linijų veikla ir uždarytos 3 „Ericsson“ gamyklos (Kumloje, Burose ir Katrineholme).

               19.Dėl struktūrinių pokyčių, kuriuos pramonė patyrė dėl globalizacijos ir jos sukelto konkurentų (ypač Azijoje), galinčių priverstinai sumažinti Europos kainas, konkurencijos padidėjimo „Ericsson“ ateitis tapo neaiški.

               20.„Ericsson“ savo konkurenciniu pranašumu laiko programinės įrangos vystymą ir todėl bando persiorientuoti pagal globalizacijos sukeltus paklausos iššūkius. Todėl įmonė ne tik perkelia savo gamybą į užsienį, bet ir persiorientuoja nuo aparatinės įrangos gamybos link paslaugų ir su programine įranga susijusio pardavimo. Šio sektoriaus dalis 2016 m. padidėjo iki 67 proc. gamybos, palyginti su 50 proc. prieš dešimtmetį
                  13
               .

               21.Radijo prieigos tinklo (RAN) infrastruktūros rinka anksčiau buvo pagrindinė „Ericsson“ rinka, tačiau dėl globalizacijos ir konkurencijos jos rinkos dalis šiame sektoriuje mažėja. „Huawei“ (Kinijos telekomunikacijų bendrovė) jau pralenkė „Ericsson“ šioje srityje
                  14
               .

               22.Siekdama išlikti viena iš pasaulinių tendencijų lyderių, „Ericsson“ numato plėstis debesijos technologijos srityje. Bendrovės problemoms, kylančioms dėl pasaulinės konkurencijos, išspręsti didžioji dalis MTTP investicijų, kurias „Ericsson“ numato skirti šioje srityje, bus skiriama ne Švedijos darbuotojams ar Švedijos gamykloms, bet, pavyzdžiui, Kinijai, kur tiek darbuotojų talentų potencialas, tiek bendra paklausa yra daug didesni – pvz., pasaulio mastu, 40,8 proc. debesijos technologijos srities darbuotojų yra Kinijoje
                  15
               .

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               23.Tikėtinas darbuotojų atleidimo poveikis vietos, regioninei ar nacionalinei ekonomikai ir užimtumui skiriasi, bet iššūkiai, su kuriais susiduria regionai, yra panašūs. Apskritai didžiausia problema yra tai, kad atleista daug vyresnio amžiaus darbuotojų, turinčių specializuotų įgūdžių, pritaikomų nebeegzistuojančioje pramonėje.

               24.Nors įvairiuose regionuose IT įgūdžių turinčių žmonių paklausa labai didelė, iš „Ericsson“ atleistų darbuotojų įgūdžiai neatitinka darbo rinkos poreikių. Nacionaliniu mastu Švedijos darbo rinkos būklė yra pakankamai gera. Sudėtinga yra tai, kad toje pačioje geografinėje vietovėje atleidžiama daug žmonių, turinčių tokius pačius įgūdžius.

               25.Darbininkų padėtis yra sudėtingesnė, nes tradicinės gamybos darbo vietų Švedijoje liko nedaug. Kad galėtų dirbti viešajame arba privačiame paslaugų sektoriuje –sektoriuose, kuriuose darbuotojų paklausa yra didžiausia – jie turės iš esmės persikvalifikuoti. Todėl 900 darbuotojų skirtos EGF lėšos daugiausia bus naudojamos padėti darbininkams, kuriems surasti naują darbo vietą bus daug sudėtingiau. Darbininkų darbo vietų mažinimas „Ericsson“ gamyklose daugiausia susijęs su Kumlos ir Buroso gamyklomis
                  16
               .

               26.Iš „Ericsson“ atleisti aukštąjį išsilavinimą turintys darbuotojai turėtų turėti daugiau galimybių rasti darbą, ypač tokiose srityse kaip viešieji pirkimai ir švietimas bei tokiose visiškai naujose kompetencijos srityse kaip IT, kurioms reikės iš esmės persikvalifikuoti. Šiose srityse reikalingi darbuotojai; persikvalifikavimo kursai turėtų padėti tarnautojams gauti darbą šiuose sektoriuose. Konkrečiai, buvo nurodyta, kad tarnautojų atleidimas Karlskrunos, taip pat Stokholmo, Geteborgo ir Linšiopingo
                  17
                „Ericsson“ gamyklose turės didžiausią poveikį regiono ekonomikai ir užimtumui.

               27.Šalies ketvirčio apžvalgoje, remiantis naujaisiais statistiniais duomenimis (2017 m. antrojo ketvirčio), matyti, kad ilgalaikio nedarbo dalis 25–74 m. amžiaus grupėje Švedijoje sudaro 25,5 proc. bendro nedarbo lygio. 25–49 m. amžiaus grupėje jis sumažėja iki 20,5 proc., tačiau 55–64 m. amžiaus grupėje ilgalaikis, daugiau nei 12 mėn. trukmės nedarbas yra ypač didelis ir sudaro 39 proc. bendro nedarbo lygio
                  18
               . Akivaizdu, kad nors dabartinė Švedijos nedarbo padėtis yra santykinai stabili, 55–64 m. amžiaus darbuotojams rasti darbą sudėtinga.

               28.Ši grupė sudaro daugiau nei 30 proc. nuo 900 tikslinių atleistų darbuotojų. Projektas skirtas konkrečiai šiai grupei pagal „Priemonių palankių sąlygų neturinčių asmenų grupėms“ skyrių. Dauguma šios grupės darbuotojų dirbo „Ericsson“ ilgą laiką ir turi įgūdžių, kurie nereikalingi už bendrovės ribų ar telekomunikacijų aparatinės įrangos pramonėje, kurios veikla perkelta į kitą šalį. Šie darbuotojai susiduria su labai sudėtingomis darbo rinkos sąlygomis, nes jų įgūdžiai pasenę, jie neturi patirties darbo rinkoje ir susiduria su labai realiu pavojumi tapti ilgalaikiais bedarbiais. Pavyzdžiui, Švedijoje vyresni nei 47 m. asmenys negali gauti valstybinių išmokų studijoms, o tai reiškia, kad persikvalifikavimas yra vienintelė galimybė ir šiai tikslinei grupei ypač reikalingas solidarumas iš EGF, kad ji galėtų persikvalifikuoti ir rasti naują darbą naujame sektoriuje arba pagal naują profesiją.

               Tiksliniai paramos gavėjai ir siūlomi veiksmai

               Tiksliniai paramos gavėjai

               29.Apskaičiuota, kad priemonėmis pasinaudos 900 atleistų darbuotojų. Šių darbuotojų pasiskirstymas pagal lytį, pilietybę ir amžiaus grupę:

                        Kategorija

                        Tikslinių paramos gavėjų skaičius (suapvalintos procentinės dalys)

                        Lytis

                        Vyrai

                        600

                        (66,67 %)

                        Moterys

                        300

                        (33,33 %)

                        Pilietybė

                        ES piliečiai

                        900

                        (100,00 %)

                        ne ES piliečiai

                        0

                        (0 %)

                        Amžiaus grupė
                           19

                        15–24 metai

                        1

                        (0,11 %)

                        25–29 metai

                        5

                        (0,56 %)

                        30–54 metai

                        617

                        (68,56 %)

                        55–64 metai

                        272

                        (30,22 %)

                        vyresni nei 64 metų

                        5

                        (0,56 %)

               Siūlomų veiksmų tinkamumas

               30.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               Konsultavimas ir karjeros planavimas.

               –Išsamus vertinimas ir individualus planavimas. Ši priemonė apimą bendrą registracijos procedūrą, standartizuotą apklausą apie ankstesnę patirtį ir mokymus, pareiškėjo gebėjimo įsidarbinti vertinimą, individualaus veiksmų plano sukūrimą, kelis išsamius asmeninius susitikimus ir vertinimus. Dalyvaus keli užimtumo srities pareigūnai, teikiantys pagal pareiškėjų individualius poreikius pritaikytas paslaugas.

               –Pagalba ieškant darbo. Ši priemonė apima standartines Švedijos valstybinės užimtumo tarnybos (Arbetsförmedlingen, toliau – VUT) paslaugas darbo paieškos srityje, įskaitant CV rengimo seminarus ir ruošimą pokalbiui, ir naujas individualiai pritaikytas priemones. Šios EGF finansuojamos naujos priemonės ir papildoma pagalba apima bendradarbiavimą ir susitikimus su atleistų asmenų įdarbinimo bendrovėmis, tiesioginį kontaktą su įdarbinančiomis bendrovėmis, pareiškėjams teikiamą individualią ir grupinę paramą siekiant rasti jų įgūdžius atitinkantį rinkoje siūlomą darbą, pristatymus apie skirtingas paveiktų regionų darbo rinkas. Pareiškėjams taip pat bus konkrečiai patariama, kaip palankiai pateikti jau turimus įgūdžius naujoje darbo srityje.

               –Motyvacinis konsultuojamasis ugdymas ir karjeros planavimas. Pagal šią priemonę pareiškėjams bus teikiama motyvacinė, įkvepianti pagalba ir parama – bus rengiami karjeros susitikimai ir konferencijos su kviestiniais pranešėjais, atrinktais konkrečiai EGF paramos gavėjams. Šie renginiai paskatins darbuotojus įgyti naujų įgūdžių, įgyti išsilavinimą ar baigti mokymus. Konferencijose bus teikiama informacija apie darbo rinką, apie tai, kokie įgūdžiai yra svarbūs tam tikrose srityse, apie mokymo galimybes, taip pat apie bendradarbiavimą su kitais suinteresuotaisiais subjektais (individualiu ir grupių lygmeniu). Tikimasi, kad dėl šios priemonės daugiausia naudos gaus vyresni nei 50 m. atleisti darbuotojai.

               Priemonės palankių sąlygų neturinčių asmenų grupėms

               –Ši priemonė visų pirma skirta sutelkti pastangas padėti palankių sąlygų neturintiems atleistiems darbuotojams – vyresniems nei 50 m. asmenims, kuriems kyla pavojus tapti ilgalaikiais bedarbiais, ir turintiems mokymosi sunkumų arba fizinę negalią, kuriems gali prireikti papildomos paramos. Priemonė apima specialistų (įskaitant psichologų ir fizinės terapijos specialistų) pagalbą asmenims siekiant imtis naujos profesijos. Kadangi Švedijoje vyresni nei 47 m. asmenys negali gauti valstybinių išmokų studijoms, šiai ypač pažeidžiamai grupei, kuriai būtinas solidarumas, profesinis persikvalifikavimas bus finansuojamas iš EGF.

               Parama verslumui

               –Šia priemone bus skatinamas pareiškėjų verslumas, suteikiant jiems galimybę teikti paraiškas dėl dotacijų pradedančiajai įmonei pagal VUT programą (tai apima išsamias konsultacijas verslo klausimais ir galimybių vertinimo paslaugas, teikiamas prieš patvirtinant dotaciją 6 mėnesiams).

               Švietimas ir mokymas

               –Ši priemonė apima mokymo darbo vietoje galimybes, kai formalusis švietimas derinamas su patirtimi bendrovėse (paprastai VUT nesiūlo), ir naudojimąsi atleistų asmenų įdarbinimo bendrovių paslaugomis. Be to, pagal priemonę pareiškėjai galės pasinaudoti akademiniais ir pagal individualius poreikius pritaikytais kursais, taip pat specializuotu švietimu (iki 12 mėn. trukmės) arba ne ilgiau kaip du semestrus mokytis aukštojo mokslo įstaigose. Švietimo ir profesinio rengimo kursai, kurių trukmė – dveji ar daugiau metų, gali būti patvirtinti ir ilgesniam laikotarpiui (iki 6 mėnesių), iki 2020 m. vasario 9 d., jei nustatyta, kad tai yra būtina išsamiam vertinimui atlikti. Daugiausia dėmesio bus skiriama lyčių aspekto integravimui ir pareiškėjų motyvavimui pradėti naują karjerą pasirenkant tai lyčiai tradiciškai nebūdingą profesiją.

               –Iš esmės daugiausia dėmesio bus skiriama trumpalaikiams perkvalifikavimo kursams, papildomam švietimui ir sertifikavimui. Atsižvelgiant į darbuotojų profilį ir darbo rinkos poreikius, dauguma perkvalifikavimo kursų bus IT sektoriuje. Kompetencijos sritys, kurioms taikomos šios priemonės, projektui plečiantis taip pat gali būti išplečiamos, tačiau daugiausia dėmesio bus skiriama individualiems asmenims ir individualiems klientų poreikiams.

               Darbo paieškos ir judumo išmokos

               –Pagal šias priemones pareiškėjams teikiama pagalba kasdieniniame gyvenime – apmokamos jų kelionės išlaidos vykstant į pokalbius (viršijančios 600 SEK
                  20
               ), mokymai ir t. t. ieškant darbo. Išmoka taikoma, jei pareiškėjas pateikia įrodymų apie darbo paieškos veiklą, o jos suma priklauso nuo konkrečios programos, kurioje dalyvauja pareiškėjas.

               31.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               32.Projektu bus prisidedama prie tvarios ekonominės plėtros Švedijoje. Arbetsförmedlingen (VUT) yra įpareigota į kvietimus pateikti pasiūlymus ir į savo veiklą įtraukti aplinkosaugos reikalavimus, todėl mokymo programos atitinka Švedijos aplinkosaugos kodeksą arba 16 Švedijos aplinkos kokybės tikslų.

               33.Švedija pateikė reikiamą informaciją apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Ji patvirtino, kad tokie veiksmai negali būti pakeisti EGF finansine parama.

               Biudžeto sąmata

               34.Bendros numatytos išlaidos yra 3 550 667 EUR, iš kurių prie individualių poreikių pritaikytų paslaugų išlaidoms skiriama 3 408 644 EUR, o parengiamosios, valdymo, informavimo ir viešinimo, kontrolės ir ataskaitų teikimo veiklos išlaidoms – 142 023 EUR.

               35.Bendra iš EGF prašomos finansinės paramos suma yra 2 130 400 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos (suapvalintos) išlaidos vienam dalyviui
                        (EUR)
                           21

                        Numatomos visos išlaidos

                        (EUR)
                           22

                        Individualiems poreikiams pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Konsultavimas ir karjeros planavimas

                        900

                        438

                        393 841

                        Priemonės palankių sąlygų neturinčių asmenų grupėms
                           (Globojamasis ir remiamasis užimtumas)

                        130

                        1 005

                        130 700

                        Parama verslumui

                        85

                        1 538

                        130 700

                        Švietimas ir mokymas
                           (Švietimas arba mokymas naujam darbui gauti)

                        155

                        10 119

                        1 568 394

                        Tarpinė suma (a)

                        Prie individualių poreikių pritaikytų paslaugų paketo procentinė dalis

                        –

                        2 223 635

                        (65,24 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Darbo ieškantiems asmenims skirtos išmokos

                        – Darbo rinkos mokymo programa

                        – Veiklos parama (profesinei praktikai, pradedančiosioms įmonėms, t. t.)

                        – Dalyvavimo išmoka ir reabilitacijos programos veiklos parama

                        95

                        10 823

                        1 028 170

                        Judumo išmoka

                        70

                        2 241

                        156 839

                        Tarpinė suma (b)

                        Prie individualių poreikių pritaikytų paslaugų paketo procentinė dalis

                        –

                        1 185 009

                        (34,76 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        -

                        2. Valdymas

                        –

                        95 846

                        3. Informavimas ir viešinimas

                        –

                        17 427

                        4. Kontrolė ir ataskaitų teikimas

                        –

                        28 750

                        Tarpinė suma (c)

                        Bendrų išlaidų procentinė dalis

                        –

                        142 023

                        (4 %)

                        Visos išlaidos (a + b + c)

                        –

                        3 550 667

                        EGF parama (60 % visų išlaidų)

                        –

                        2 130 400

               36.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Švedija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvaus darbo paieškos ar mokymosi veikloje.

               37.Švedija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               38.Prie individualių poreikių pritaikytas paslaugas tiksliniams paramos gavėjams Švedija pradėjo teikti 2017 m. vasario 7 d. Todėl veiksmų išlaidos laikomos tinkamomis finansuoti iš EGF finansinės paramos nuo 2017 m. vasario 7 d. iki 2019 m. rugpjūčio 9 d., išskyrus aukštojo išsilavinimo ir mokymo kursų, kurių trukmė – dveji ar daugiau metų, išlaidas, kurios laikomas tinkamomis finansuoti iki 2020 m. vasario 9 d.

               39.Pirmąsias administracines išlaidas, susijusias su EGF įgyvendinimu, Švedija patyrė 2017 m. vasario 7 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF finansinės paramos lėšomis nuo 2017 m. vasario 7 d. iki 2020 m. vasario 9 d.

               Nacionalinių ar Sąjungos fondų finansuojamų veiksmų papildomumas

               40.Nacionalinio išankstinio finansavimo arba bendro finansavimo šaltinis yra Arbetsförmedlingen biudžetas.

               41.Švedija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               42.Švedija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su tiksliniais paramos gavėjais ir jų atstovais bei vietos viešojo sektoriaus organizacijomis. VUT artimai bendradarbiavo su „Ericsson“ nuo struktūrinio suderinimo proceso pradžios; tai yra nauja atleidimų iš darbo banga, dėl kurios Švedija prašo skirti EGF paramą. Kaip ir pirmuoju atveju, šiuo naujuoju darbuotojų atleidimo laikotarpiu VUT taip pat buvo susitikusi ir konsultavosi su bendrovės atstovais, vietos valdžios institucijomis, įvairiomis profesinėmis sąjungomis ir atleistų asmenų įdarbinimo agentūromis.

               Valdymo ir kontrolės sistemos

               43.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Švedija Komisijai pranešė, kad finansinę paramą, kaip ir ankstesniu su „Ericsson“ susijusiu atveju, administruos Arbetsförmedlingen. Ši organizacija oficialiai paskirta vadovaujančiąja ir mokėjimo institucija. Projekto sąskaitas nagrinės Vidaus audito skyrius – atskira įstaiga prie Arbetsförmedlingen valdybos. Šios įstaigos užduotis – tirti Arbetsförmedlingen vidaus kontrolės ir patikros tvarką ir siūlyti patobulinimus, taip pat teikti pasiūlymus ir paramą valdybai ir generaliniam direktoriui. Bus reguliariai atliekamas projekto auditas.

               Susijusios valstybės narės prisiimti įsipareigojimai

               44.Švedija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant bus laikomasi vienodo požiūrio ir nediskriminavimo principo;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –„Ericsson“, kuri po darbuotojų atleidimo tęsė veiklą, įvykdė teisinius reikalavimus, reglamentuojančius darbuotojų atleidimą, ir atitinkamai pasirūpino savo darbuotojais;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               45.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  23
               , 12 straipsnyje.

               46.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo iš EGF mobilizuoti 2 130 400 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               47.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  24
                13 punkte.

               Susiję teisės aktai

               48.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 2 130 400 EUR sumą į atitinkamą biudžeto eilutę.

               49.Kartu su šiuo pasiūlymu dėl sprendimo mobilizuoti EGF lėšas Komisija kaip įgyvendinimo aktą priims sprendimą dėl finansinės paramos, kuris įsigalios tą dieną, kurią Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo pagal
                  Švedijos paraišką „EGF/2017/007 SE/Ericsson“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  25
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  26
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma neturi viršyti 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  27
                12 straipsnyje;

               (3)2017 m. rugpjūčio 9 d. Švedija pateikė paraišką mobilizuoti EGF lėšas atsižvelgiant į „Ericsson“ („Telefonaktiebolaget LM Ericsson“) įmonėje Švedijoje vykdomą darbuotojų atleidimą iš darbo. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)todėl iš EGF turėtų būti mobilizuota 2 130 400 EUR suma finansinei paramai pagal Švedijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2018 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 2 130 400 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [priėmimo data]*.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        OL L 347, 2013 12 20, p. 855.

                     (2)

                        Pagal EGF reglamento 3 straipsnį.

                     (3)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)

                        „Telefonaktiebolaget L. M. Ericsson“ yra patronuojančioji įmonė ir pasaulinė „Ericsson“ būstinė Stokholme. „Ericsson AB“ yra „Telefonaktiebolaget L. M. Ericsson“ patronuojamoji įmonė. 2 349 darbuotojai atleisti iš patronuojamosios įmonės „Ericsson AB“, 39 – iš patronuojančiosios įmonės „Telefonaktiebolaget L. M. Ericsson“.

                     (5)

                        OL L 393, 2006 12 30, p. 1.

                     (6)

                        Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (7)

                  http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf
                  .

                     (8)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf
                  .

                     (9)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf
                  .

                     (10)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf
                  .

                     (11)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf
                  .

                     (12)

                  http://ec.europa.eu/social/main.jsp?catId=582&langId=lt
                  .

                     (13)

                  https://www.ericsson.com/assets/local/investors/documents/2016/ericsson-annual-report-2016-en.pdf
                  .

                     (14)

                  http://www.delloro.com/news/massive-4g-lte-deployments-worldwide-not-enough-to-turn-around-ran-market-2
                  .

                     (15)

                  http://www.forbes.com/sites/louiscolumbus/2014/12/12/where-cloud-computing-jobs-will- be-in-2015/
                  .

                     (16)

                        Atitinkamai NUTS 2 lygio regionai SE12 ir SE23.

                     (17)

                        Atitinkamai NUTS 2 lygio regionai SE22, SE11, SE23, SE12.

                     (18)

                  http://ec.europa.eu/eurostat/data/database
                  . Eurostato kodas: lfsq_upgal, duomenys paskutinį kartą atnaujinti 2017 10 03.

                     (19)

                        SFC sistemoje procentinės dalys buvo automatiškai suapvalintos, tad bendra suma ne visuomet sudaro lygiai 100 proc. Šiuo atveju pagal amžių suskirstytų grupių procentinių dalių suma sudaro 100,01 proc.

                     (20)

                        600 SEK atitinka maždaug 60 EUR.

                     (21)

                        Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Švedijos pateiktoje paraiškoje.

                     (22)

                        Bendros sąnaudos netikslios dėl suapvalinimo.

                     (23)

                        OL L 347, 2013 12 20, p. 884.

                     (24)

                        OL C 373, 2013 12 20, p. 1.

                     (25)

                        OL L 347, 2013 12 20, p. 855.

                     (26)

                        OL C 373, 2013 12 20, p. 1.

                     (27)

                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


               EUROPOS KOMISIJA
            Briuselis, 2017 11 28
            COM(2017) 686 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo pagal Ispanijos paraišką „EGF/2017/006 ES/Galicia apparel“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2017 m. liepos 19 d. Ispanija pateikė paraišką „EGF/2017/006 ES/Galicia apparel“ dėl finansinės paramos iš EGF atleidus darbuotojus
                  2
                ekonomikos sektoriuje, kuris pagal NACE priskiriamas 2 red. 14 skyriui (Drabužių siuvimas (gamyba)) Ispanijos NUTS 2 lygmens Galisijos regione (ES11).

               3.Įvertinusi šią paraišką Komisija, laikydamasi visų EGF reglamento taikytinų nuostatų, padarė išvadą, kad finansinės paramos suteikimo iš EGF sąlygos yra įvykdytos.

               PARAIŠKOS SANTRAUKA

                        EGF paraiška

                        „EGF/2017/006 ES/Galicia apparel“

                        Valstybė narė

                        Ispanija

                        Susijęs (-ę) regionas (-ai) (NUTS
                           3
                         2 lygmuo)

                        Galisija (ES11)

                        Paraiškos pateikimo data

                        2017 m. liepos 19 d.

                        Paraiškos gavimo patvirtinimo data

                        2017 m. liepos 19 d.

                        Prašymo pateikti papildomos informacijos data

                        2017 m. rugpjūčio 2 d.

                        Papildomos informacijos pateikimo terminas

                        2017 m. rugsėjo 13 d.

                        Vertinimo atlikimo terminas

                        2017 m. gruodžio 6 d.

                        Intervencijos kriterijus

                        EGF reglamento 4 straipsnio 2 dalis, nukrypstant nuo 4 straipsnio 1 dalies b punkto kriterijų

                        Susijusių įmonių skaičius

                        5

                        Ekonominės veiklos sektorius (-iai)

                        (NACE 2 red. skyrius)
                           4

                        14 skyrius (Drabužių siuvimas (gamyba))

                        Ataskaitinis laikotarpis (devynių mėnesių):

                        2016 m. liepos 30 d. – 2017 m. balandžio 30 d.

                        Bendras atleistų darbuotojų skaičius

                        303

                        Bendras reikalavimus atitinkančių paramos gavėjų skaičius

                        303

                        Bendras tikslinių paramos gavėjų skaičius

                        303

                        Prie individualių poreikių pritaikytoms paslaugoms skirtas biudžetas (EUR)

                        1 140 000

                        EGF paramai įgyvendinti skirtas biudžetas
                           5
                         (EUR)

                        60 000

                        Bendras biudžetas (EUR)

                        1 200 000

                        EGF parama (EUR) (60 proc.)

                        720 000

               PARAIŠKOS VERTINIMAS

               Procedūra

               4.Ispanija paraišką „EGF/2017/006 ES/Galicia apparel“ pateikė 2017 m. liepos 19 d., t. y. per 12 savaičių nuo tos dienos, kurią buvo įgyvendinti EGF reglamento 4 straipsnyje nustatyti intervencijos kriterijai. 2017 m. rugpjūčio 2 d. Komisija patvirtino gavusi paraišką ir tą pačią dieną Ispanijos paprašė pateikti papildomos informacijos. Papildoma informacija pateikta per šešias savaites nuo prašymo gavimo. 12 savaičių terminas, iki kurio, gavusi tinkamai užpildytą paraišką, Komisija turėtų baigti paraiškos atitikties EGF finansinės paramos suteikimo sąlygoms vertinimą, baigiasi 2017 m. gruodžio 6 d.

               Paraiškos tinkamumas

               Susijusios įmonės ir paramos gavėjai

               5.Paraiška yra susijusi su 303 darbuotojais, atleistais iš darbo ekonomikos sektoriuje, kuris pagal NACE priskiriamas 2 red. 14 skyriui (Drabužių siuvimas (gamyba)). Darbuotojai atleisti NUTS 2 lygmens Galisijos regione (ES11).

                        Įmonės ir atleistų darbuotojų skaičius per ataskaitinį laikotarpį

                        „Caramelo S.A.“

                        97

                        „Shivshi S.L.“

                        41

                        „Confecciones Deus S.L.“

                        20

                        „Viriato“

                        106

                        „Deus Creaciones S.L.“

                        39

                        Iš viso įmonių: 5

                        Iš viso atleistų darbuotojų:

                        303

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        303

               Intervencijos kriterijai

               6.Ispanija pateikė paraišką laikydamasi EGF reglamento 4 straipsnio 2 dalyje nustatytų intervencijos kriterijų, nukrypdama nuo 4 straipsnio 1 dalies b punkto kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygmens regione arba dviejuose gretimuose NUTS 2 lygmens regionuose, būtų atleista ne mažiau kaip 500 darbuotojų. NUTS 2 lygmens Galisijos (ES11) regione buvo atleisti 303 darbuotojai.

               7.Šios paraiškos ataskaitinis devynių mėnesių laikotarpis – 2016 m. liepos 30 d. – 2017 m. balandžio 30 d.

               Atleistų darbuotojų ir darbo veiklą nutraukusių asmenų skaičiaus apskaičiavimas

               8.Visų ataskaitiniu laikotarpiu atleistų darbuotojų skaičius apskaičiuotas nuo darbo sutarties de facto nutraukimo dienos arba sutarties galiojimo pabaigos dienos.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 303.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               10.Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Ispanija teigia, kad dėl prekybos tekstilės gaminiais ir drabužiais liberalizavimo, 2004 m. baigus galioti Pasaulio prekybos organizacijos Daugiašalei tekstilės sutarčiai, pasaulio prekybos struktūroje įvyko radikalių pokyčių. EUROSTAT-COMEXT duomenimis, 2016 m. drabužių importas į 28 ES valstybes nares padidėjo 37,9 proc., palyginti su 2008 m., ir 83,2 proc., palyginti su 2004 m. lygiu.

               28 ES valstybių narių drabužių importas ir eksportas (mln. EUR)

                        2004 m.

                        2005 m.

                        2006 m.

                        2007 m.

                        2008 m.

                        2009 m.

                        2010 m.

                        IMPORTAS

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        EKSPORTAS

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011 m.

                        2012 m.

                        2013 m.

                        2014 m.

                        2015 m.

                        2016 m.

                        IMPORTAS

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        EKSPORTAS

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               Šaltinis: Eurostatas (COMEXT).

               11.Pagrindinis tiekėjas yra Kinija, kurios importas į 28 ES valstybes nares  padidėjo 245 proc., palyginti su 2004 m. (nuo 13 mlrd. EUR iki 31,8 mlrd. EUR), po jos – Bangladešas, kurio importas į ES padidėjo keturis kartus (nuo 3,8 mlrd. EUR iki 15,3 mlrd. EUR).

               12.Per tą patį laikotarpį 28 ES valstybių narių eksportas taip pat augo, nors ir mažesniu mastu. Drabužių eksportas 2016 m. padidėjo 28,3 proc., palyginti su 2008 m., ir 75,1 proc., palyginti su 2004 m. lygiu. Tai lemia vis didėjantį neigiamą ES prekybos drabužiais balansą.

               28 ES valstybių narių prekybos drabužiais balansas

               Šaltinis: Eurostatas (COMEXT).

               13.Iki šiol pateiktos penkios su drabužių siuvimu (gamyba) susijusios EGF paraiškos, iš kurių trys grindžiamos globalizacijos sukeltais prekybos pokyčiais ir dvi – pasauline finansų ir ekonomikos krize
                  6
               . Tai antroji paraiška, susijusi atleistais darbuotojais iš MVĮ, veikiančių drabužių sektoriuje Galisijoje.

               Darbuotojų atleidimą ir darbo veiklos nutraukimą lemiantys įvykiai

               14.Dėl padidėjusio importo į ES buvo daromas spaudimas mažinti kainas, o tai turėjo neigiamo poveikio ES tekstilės sektoriaus įmonių finansinei padėčiai ir lėmė bendrą tendenciją, susijusią su tekstilės ir drabužių pramonės gamybos perkėlimu į mažesnių sąnaudų šalis už ES ribų, pvz., Maroką, Tunisą, Kiniją ir įvairias Azijos šalis
                  7
               . Galisijoje dėl to nuolat mažėjo drabužių įmonių skaičius (-26 proc. 2010–2016 m.) ir buvo atleista darbuotojų.

               Drabužių įmonės (NACE 14) Galisijoje

               Šaltinis: Gallego de Estadística (IGE).

               Išaiškinimas dėl išskirtinių aplinkybių, susijusių su prašymo priimtinumu ir tikėtinas darbuotojų atleidimo poveikis vietos ekonomikai ir užimtumui.

               15.Ispanija teigia, kad nepaisant to, kad per devynių mėnesių ataskaitinį laikotarpį atleista mažiau nei 500 darbuotojų, atsižvelgiant į išskirtines aplinkybes ir į tai, kad daromas didelis poveikis vietos, regiono arba šalies ekonomikai, šiai paraiškai vis tiek turėtų būti taikomas EGF reglamento 4 straipsnio 1 dalies b punktas.

               16.Galisijoje daugiausia gyventojų yra pagrindiniuose ekonominiuose regiono poliuose, pakrantės zonose nuo Ferolio iki A Korunjos (šiaurės vakaruose) ir nuo Vilagarsijos, Pontevedros ir Vigo (pietvakariuose), o žemyninėse teritorijose vyrauja gyventojų skaičiaus mažėjimo ir darbo vietų trūkumo problemos. 2016 m. Galisijoje gyveno 13 375 žmonėmis mažiau nei 2000 m. ir buvo 1 260 tuščių, t. y. apleistų teritorijų (miestų ir kitų gyventojų skaičiaus vienetų) daugiau kaip 2000 m., kadangi žmonės išsikrausto ir telkiasi greta ekonominių polių. Be to, Galisijos demografinė raida nuo 2010 m. buvo neigiama (per metus gyventojų sumažėjo apie 2,3 proc.) dėl jaunimo emigracijos ir didėjančio mirčių, palyginti su gimimų, skaičiaus.

               17.Teritorija, kurioje atleisti darbuotojai, yra Ordesas (Ordes / Órdenes)
                  8
                – žemyninė teritorija, kurioje drabužių įmonės (kurių dauguma yra MVĮ ir kooperatyvai) yra ekonomikos varomoji jėga.

               Ordes/Órdenes geografinė vietovė

               18.Labai priklausomame nuo drabužių pramonės Ordese drabužių įmonių skaičius sumažėjo dėl to, kad padidėjus drabužių importui į ES jos nutraukė veiklą arba perkėlė gamybą už ES ribų. 2008–2014 m. laikotarpiu įmonių, turinčių daugiau nei šešis darbuotojus, skaičius sumažėjo 40 proc. Kartu su mažėjančiu drabužių įmonių skaičiumi Ordese BVP vienam gyventojui sumažėjo nuo 17 057 EUR 2010 m. iki 15 883 EUR 2014 m. 2016 m. gruodžio mėn. – 2017 m. balandžio mėn. laikotarpiu, kai buvo atleista dauguma darbuotojų, su kuriais susijusi ši paraiška, nedarbas gamybos sektoriuje Ordese padidėjo 40 proc.

               19.Tikėtina, kad atleidimas iš darbo darys didžiulį poveikį šiai vietovei. Atleidimo iš darbo poveikis yra susijęs su darbuotojų perkėlimo problemomis, kylančiomis dėl darbo vietų trūkumo, nes teritorija yra nutolusi nuo pagrindinių pramoninių centrų; su žemu atleistų darbuotojų išsilavinimo lygiu; jų profesiniais gebėjimais, įgytais šiuo metu mažėjančiame sektoriuje ir su dideliu darbo ieškančių asmenų skaičiumi. Gamybos pramonės bedarbiai sudaro 34,6 proc. (43,7 proc., jei kalbama apie moterų nedarbą) visų Ordeso bedarbių.

               Tiksliniai paramos gavėjai ir siūlomi veiksmai

               Tiksliniai paramos gavėjai

               20.Numatyta, kad priemonėmis pasinaudos visi 303 atleisti darbuotojai. Šių darbuotojų pasiskirstymas pagal lytį, pilietybę ir amžiaus grupę:

                        Kategorija

                        Tikslinių paramos gavėjų skaičius

                        Lytis:

                        Vyrai:

                        50

                        (16,50 proc.)

                        Moterys:

                        253

                        (83,50 proc.)

                        Pilietybė:

                        ES piliečiai:

                        298

                        (98,35 proc.)

                        ne ES piliečiai:

                        5

                        (1,65 proc.)

                        Amžiaus grupė:

                        15–24 metai:

                        2

                        (0,66 proc.)

                        25–29 metai:

                        13

                        (4,29 proc.)

                        30–54 metai:

                        217

                        (71,62 proc.)

                        55–64 metai:

                        71

                        (23,43 proc.)

                        vyresni nei 64 metų:

                        0

                        (00,0 proc.)

               Siūlomų veiksmų tinkamumas

               21.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               –Įžanginiai susirinkimai ir parengiamieji praktiniai seminarai. Įžanginiai susirinkimai – pirmoji priemonė, kuri bus pasiūlyta visiems tiksliniams paramos gavėjams ir apims bendrąją informaciją apie teikiamas konsultavimo paslaugas ir mokymo programas; apie išmokas ir paskatas.  Ji taip pat apims darbuotojų, kurie naudojasi priemone, profilio nustatymą. Per parengiamuosius praktinius seminarus bus teikiama išsamesnė informacija apie darbuotojų perkėlimą, sektorius, kuriuose reikalaujama turėti profesinės kompetencijos licencijas ar sertifikatus, kompetencijų sertifikavimą ir darbe įgyjamus socialinius emocinius įgūdžius; galimybę baigti privalomojo ugdymo programas.

               –Per visą įgyvendinimo laikotarpį bus teikiamos profesinio orientavimo paslaugos, susijusios su darbu pagal darbo sutartį arba savarankišku darbu.

               –Mokymas. Bus mokoma pagrindinių ir  horizontaliųjų kompetencijų, teikiamas profesinis mokymas, pvz., siekiant įgyti didesnės pridėtinės vertės profesijas drabužių sektoriuje (skirtingai nei gamyba, kitos sritys, pvz., dizainas, platinimas, prekės ženklo kūrimas ar logistika nebuvo perkelti už ES ribų), pagyvenusių žmonių priežiūros, priklausomų asmenų socialinės rūpybos ir sveikatos priežiūros mokymas, sandėliavimo, laisvalaikio ir poilsio stebėsenos mokymas; bus padedama pasirengti testams, skirtiems darbo metu įgytiems įgūdžiams pripažinti ir (arba) ankstesniam mokymuisi pripažinti, ir siūloma mokytis verslumo.

               –Intensyvi pagalba ieškant darbo, įskaitant aktyvų vietos ir regiono užimtumo galimybių tyrimą (taip pat savarankiškai dirbantiems asmenims) ir darbo jėgos pasiūlos ir paklausos derinimą.

               –Konsultavimas sugrįžus į darbo rinką. Į darbo rinką grįžę darbuotojai pirmuosius mėnesius bus konsultuojami, siekiant išvengti galimų problemų naujose darbo vietose.

               –Paskatos. Bus taikomos įvairios paskatos. 1) Dalyvavimo paskatos. Darbuotojai, kurie naudojasi priemonėmis ir laikosi sutarto grįžimo į darbo rinką plano, gaus iki 400 EUR (vienas mokėjimas arba mokėjimas dalimis). 2) Su kelionėmis susijusių išlaidų padengimas. 3 EUR per dieną, jei keliaujama tame pačiame mieste, ir 0,19 EUR už km kelionėms tarp miestų. 3) Priklausomų asmenų globėjų išlaidų padengimas. Darbuotojai, turintys priklausomų asmenų (vaikų, pagyvenusių žmonių ar neįgaliųjų) priežiūros pareigų, gaus 15 EUR
                  9
                už vieną dalyvavimo įgyvendinant priemones dieną. Šia priemone siekiama padengti papildomas dalyvių, turinčių priežiūros pareigų, išlaidas, kad jie galėtų dalyvauti mokymo kursuose ar pasinaudoti kitomis priemonėmis. 4) Pajamų kompensavimas. Asmenys, kurie grįžta į darbo rinką kaip savarankiškai dirbantys asmenys, šešių mėnesių laikotarpiu gaus 200 EUR per mėnesį pajamų kompensaciją.

               22.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               23.Ispanija pateikė reikiamos informacijos apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Ji patvirtino, kad tokie veiksmai negali būti pakeisti EGF finansine parama.

               Biudžeto sąmata

               24.Numatomos bendros išlaidos sudaro 1 200 000 EUR, iš jų individualiems poreikiams pritaikytoms paslaugoms skiriama 1 140 000 EUR, o išlaidų parengiamajai, valdymo, informavimo ir viešinimo, kontrolės ir ataskaitų teikimo veiklai – 60 000 EUR.

               25.Bendra iš EGF prašomos finansinės paramos suma yra 720 000 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui (EUR)
                           10

                        Numatomos visos išlaidos

                        (EUR)
                           11

                        Individualiems poreikiams pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Įžanginiai susirinkimai ir parengiamieji seminarai (Acogida y medidas de sensibilización)

                        303

                        187

                        56 628

                        Profesinis orientavimas (Programa de orientación)

                        212

                        583

                        123 598

                        Mokymas (Programa de formación)

                        212

                        2 514

                        533 030

                        Intensyvi pagalba ieškant darbo (Apoyo a la recolocación)

                        100

                        1 978

                        197 836

                        Konsultavimas sugrįžus į darbo rinką (Seguimiento en el empleo)

                        95

                        224

                        21 308

                        Tarpinė suma (a):

                        Prie individualių poreikių pritaikytų paslaugų paketo procentinė dalis

                        –

                        932 400

                        (81,79 proc.)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Paskatos (Programa de incentivos)

                        212

                        979

                        207 600

                        Tarpinė suma (b):

                        Prie individualių poreikių pritaikytų paslaugų paketo procentinė dalis

                        –

                        207 600

                        (18,21 proc.)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        48 000

                        3. Informavimas ir viešinimas

                        –

                        3 000

                        4. Kontrolė ir ataskaitų teikimas

                        –

                        9 000

                        Tarpinė suma (c):

                        Bendrų išlaidų procentinė dalis:

                        –

                        60 000

                        (5,00 proc.)

                        Visos išlaidos (a + b + c):

                        –

                        1 200 000

                        EGF parama (60 proc. visų išlaidų)

                        –

                        720 000

               26.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Ispanija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvaus darbo paieškos ar mokymosi veikloje.

               Išlaidų tinkamumo finansuoti laikotarpis

               27.Prie individualių poreikių pritaikytas paslaugas tiksliniams paramos gavėjams Ispanija pradėjo teikti 2017 m. rugsėjo 4 d. Todėl šių veiksmų išlaidos bus laikomos tinkamomis finansuoti EGF lėšomis nuo 2017 m. rugsėjo 4 d. iki 2019 m. rugsėjo 4 d.

               28.Pirmąsias administracines išlaidas, susijusias su EGF įgyvendinimu, Ispanija patyrė 2017 m. rugpjūčio 21 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF finansinės paramos lėšomis nuo 2017 m. rugpjūčio 21 d. iki 2020 m. kovo 4 d.

               Nacionalinių ar Sąjungos fondų finansuojamų veiksmų papildomumas

               29.Nacionalinio išankstinio finansavimo ar bendro finansavimo dalį skiria Galisijos autonominis regionas.

               30.Ispanija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               31.Ispanija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su socialiniais partneriais. Per pirmąjį posėdį, įvykusį 2017 m. rugsėjo 28 d., jiems buvo pranešta apie pateiktą paraišką dėl EGF bendro finansavimo, skirto paremti atleistus darbuotojus drabužių siuvimo sektoriuje Galisijoje. Ta proga jie taip pat buvo paraginti dalyvauti apskritojo stalo diskusijose, kuriose buvo svarstomos priemonės. Apskritojo stalo diskusijos vyko kelis kartus spalio mėn. Kadangi socialiniai partneriai aktyviai dalyvavo ankstesnėse intervencijose, kurias nurodė Galisijos valdžios institucijos, kaip įgyvendinančiosios institucijos, jie gerai nusimano apie pridėtinę EGF bendrai finansuojamų priemonių vertę ir įsipareigojo dėl šių intervencijų.

               Valdymo ir kontrolės sistemos

               32.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Ispanija Komisijai pranešė, kad finansinę paramą valdys ir kontroliuos tos pačios institucijos, kurios valdo ir kontroliuoja ESF teikiamą paramą. „Xunta de Galicia“ bus vadovaujančiosios institucijos tarpinė įstaiga
                  12
               .

               Susijusios valstybės narės prisiimti įsipareigojimai

               33.Ispanija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant bus laikomasi vienodo požiūrio ir nediskriminavimo principo;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               34.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  13
               , 12 straipsnyje.

               35.Išnagrinėjusi paraišką pagal EGF reglamento 13 straipsnio 1 dalyje nustatytas sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 720 000 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               36.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  14
                13 punkte.

               Susiję teisės aktai

               37.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateiks pasiūlymą pervesti 720 000 EUR sumą į atitinkamą biudžeto eilutę.

               38.Kartu su šiuo pasiūlymu dėl sprendimo mobilizuoti EGF lėšas Komisija kaip įgyvendinimo aktą priims sprendimą dėl finansinės paramos, kuris įsigalios tą dieną, kurią Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo pagal Ispanijos paraišką „EGF/2017/006 ES/Galicia apparel“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  15
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  16
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma neturi viršyti 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  17
                12 straipsnyje;

               (3)2017 m. liepos 19 d. Ispanija pateikė paraišką mobilizuoti EGF lėšas dėl atleistų darbuotojų ekonomikos sektoriuje, kuris pagal Europos bendrijos statistinį ekonominės veiklos rūšių klasifikatorių (NACE) priskiriamas 2 red. 14 skyriui (Drabužių siuvimas (gamyba)) teritorinių statistinių vienetų nomenklatūros (NUTS)
                  18
                2 lygmens Ispanijos Galisijos regione (ES11). Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)pagal Reglamento (ES) Nr. 1309/2013 4 straipsnio 2 dalį Ispanijos paraiška laikoma priimtina, kadangi darbuotojų atleidimas turi didelės įtakos užimtumui ir vietos ekonomikai;

               (5)todėl iš EGF turėtų būti mobilizuota 720 000 EUR suma finansinei paramai pagal Ispanijos pateiktą paraišką suteikti;

               (6)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2018 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 720 000 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

               Priimta Briuselyje

                  Europos Parlamento vardu Tarybos vardu

                  Pirmininkas Pirmininkas

                     (1)

                        OL L 347, 2013 12 20, p. 855.

                     (2)

                        Pagal EGF reglamento 3 straipsnį.

                     (3)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)

                        OL L 393, 2006 12 30, p. 1.

                     (5)

                        Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)

                        Grindžiamos globalizacijos sukeltais prekybos pokyčiais: „EGF/2017/006 ES Galicia apparel“ (šio pasiūlymo dėl sprendimo objektas), „EGF/2007/008 MT Textile“, KOM(2008) 94 ir „EGF/2010/003 ES Galicia textile“, COM(2010) 437. Grindžiamos pasauline finansų ir ekonomikos krize: „EGF/2009/018 LT/Drabužių gamyba“, KOM(2010) 56 ir „EGF/2010/014 SI Mura“, (KOM(2010) 582).

                     (7)

                        Šaltinis: Cointega, Galisijos tekstilės pramonės klasteris (www.cointega.com).

                     (8)

                        Ordes / Órdenes – teritorijos pavadinimas galisų ir ispanų kalba.

                     (9)

                        20 EUR per dieną, kai yra du ar daugiau priklausomų asmenų.

                     (10)

                        Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Ispanijos pateiktoje paraiškoje.

                     (11)

                        Bendros sąnaudos netikslios dėl suapvalinimo.

                     (12)

                        „Xunta de Galicia“, ir visų pirma „Consellería de Facenda – Dirección General de política financiera, tesoro y fondos europeos / Servicio de inspección y control de fondos comunitarios“, bendradarbiaudama su „Consellería de Economía, Emprego e Industria – Secretaría Xeral de Emprego / Subdirección Xeral de Relacións Laborais“, bus vadovaujančiosios institucijos tarpinė įstaiga.

                     (13)

                        OL L 347, 2013 12 20, p. 884.

                     (14)

                        OL C 373, 2013 12 20, p. 1.

                     (15)

                        OL L 347, 2013 12 20, p. 855.

                     (16)

                        OL C 373, 2013 12 20, p. 1.

                     (17)

                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (18)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).


               EUROPOS KOMISIJA
            Briuselis, 2018 01 16
            COM(2018) 27 final
            2018/0009(NLE)
            Pasiūlymas
            TARYBOS SPRENDIMAS
            dėl Jungtinių Amerikos Valstijų ir Europos Sąjungos bendradarbiavimo memorandumo NAT-I-9406 1 dalinio pakeitimo sudarymo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Oro transportas yra vienas iš Europos Sąjungos transporto politikos prioritetų. Komisijos tikslas – sukurti didelio veiksmingumo oro transporto sistemą, kuri piliečių ir įmonių labui užtikrintų sklandų, saugų ir veiksmingą keleivių bei prekių judumą. Tam reikia labai veiksmingų oro eismo valdymo sistemų, kurios galėtų padėti įgyvendinti dabartinius ir būsimus oro transporto uždavinius, būtent didinti pajėgumą ir saugą, kartu mažinant skrydžių poveikį aplinkai ir oro navigacijos paslaugų teikimo sąnaudas.

               Nuo 2004 m. Europos Sąjunga gerina oro eismo valdymą Europoje: vykdoma oro eismo valdymo ir organizavimo reforma ir įgyvendinant Bendro Europos dangaus
                  1
                iniciatyvą modernizuojama bei derinama Europos oro eismo valdymo infrastruktūra. Bendro Europos dangaus iniciatyvos įgyvendinimas yra vienas svarbiausių 2015 m. gruodžio 7 d. Komisijos priimtos Europos aviacijos strategijos
                  2
                tikslų – strategijoje nurodyta, kad tai vienas svarbiausių uždavinių, darančių poveikį dabartinės Europos Sąjungos aviacijos sistemos veiksmingumui ir konkurencingumui. Bendro Europos dangaus iniciatyvos technologinis elementas yra Bendro Europos dangaus oro eismo valdymo mokslinių tyrimų programa (toliau – SESAR). Ja siekiama apibrėžti, plėtoti, patvirtinti ir diegti naujas technologijas bei veiklos procedūras, kurios padeda didinti Europos oro eismo valdymo sistemų veiksmingumą.

               Oro transportas yra pasaulinio masto veikla, kuri yra tvirtai paremta visuotine oro eismo valdymo sistemų sąveika, kuria užtikrinama, kad skrydžiai įvairiuose pasaulio regionuose ir tarp jų būtų saugūs, veiksmingi ir ekonomiškai efektyvūs. Visuotinę sąveiką galima pasiekti tik nuolat veiksmingai bendradarbiaujant su kitais regionais. Oro eismo valdymą modernizuoja ir JAV, visų pirma vykdydama Federalinės aviacijos administracijos (toliau – FAA) administruojamą programą NextGen. Šiandien programos SESAR ir NextGen yra pagrindiniai pasauliniai oro eismo valdymo modernizavimo etalonai. Abiem iniciatyvomis siekiama didinant automatizavimo mastą, aktyviau keičiantis informacija, taikant naujus metodus skrydžių planams bei skrydžių maršrutams ir naujus skirstymo ore būdus, taip pat plačiau naudojantis palydovinėmis technologijomis gerinti dabartinių jų sistemų pajėgumą. Šiomis aplinkybėmis planuojant oro eismo valdymo sistemų plėtrą visuotinė sąveika yra itin svarbus tikslas, taigi ir vienas iš programų SESAR ir NextGen pagrindinių reikalavimų.

               Siekdamos to paties tikslo plėtoti saugesnį ir veiksmingesnį oro transportą, 2011 m. ES ir JAV pasirašė Jungtinių Amerikos Valstijų ir Europos Sąjungos bendradarbiavimo civilinės aviacijos mokslinių tyrimų ir technologinės plėtros srityje memorandumą (toliau – memorandumas). Iki šiol pagal memorandumą vykdyta bendradarbiavimo veikla buvo daugiausia susijusi su oro eismo valdymu, visų pirma bendradarbiavimu mokslinių tyrimų ir technologinės plėtros srityje vykdant programas SESAR ir NextGen.

               Kadangi tuo metu tų abiejų programų vykdymo etapas buvo susijęs su moksliniais tyrimais ir technologine plėtra, buvo tikslinga pirmiausia daugiau dėmesio skirti moksliniams tyrimams, technologinei plėtrai ir patvirtinimui. Bendradarbiavimas pagal memorandumą, visų pirma vykdant programas SESAR ir NextGen, pasiekė aukštą brandos lygį, o visuotinės oro eismo valdymo sistemų sąveikos didinimo srityje davė reikšmingų rezultatų. Atsižvelgdamos į tai, abi šalys aiškinosi, kokių yra galimybių plėsti bendradarbiavimo mastą, kad jis apimtų su oro eismo valdymo sistemų diegimu susijusius klausimus. Remdamasi tuo, 2017 m. gegužės 8 d. Taryba suteikė įgaliojimus Komisijai vesti derybas su FAA dėl memorandumo dalinio pakeitimo, siekiant išplėsti jo taikymo sritį, kad ji apimtų ir diegimą. Pagrindiniai trys derybų tikslai buvo šie:

               1)
                     išplėsti galiojančio bendradarbiavimo civilinės aviacijos mokslinių tyrimų ir technologinės plėtros srityje memorandumo taikymo sritį, kad jis apimtų visus oro eismo valdymo modernizavimo aspektus (t. y. mokslinius tyrimus ir technologinę plėtrą, patvirtinimą, demonstravimą, diegimą), įskaitant besivystančių aviacijos sričių ir kitų su technologijomis nesusijusių Bendro Europos dangaus oro eismo valdymo sričių klausimus;

               2)
                     supaprastinti ir optimizuoti memorandume ir jo prieduose bei priedėliuose nustatytą valdymo tvarką;

               3)
                     vesti derybas dėl konkrečios bendradarbiavimo oro eismo valdymo srityje tvarkos, kartu nekeičiant galiojančios bendradarbiavimo visuotinės sąveikos srityje vykdant programas SESAR bei NextGen ir bendradarbiavimo oro eismo valdymo veiksmingumo vertinimo srityje tvarkos, ir tą tvarką tinkamai pritaikyti prie naujosios sistemos.

               Komisija ir FAA vedė derybas dėl memorandumo dalinio pakeitimo ir, vadovaujantis atitinkamu Tarybos sprendimu, jis buvo pasirašytas Sąjungos vardu, o šis sprendimas yra susijęs su to dalinio pakeitimo priėmimo procedūra.

               •Suderinamumas su toje pačioje politikos srityje galiojančiomis nuostatomis

                  Siūlomas memorandumo dalinis pakeitimas yra visiškai suderinamas su Europos aviacijos strategija, Bendro Europos dangaus politika, projektu SESAR ir susijusiais teisės aktais. Strategijoje pabrėžiama, jog svarbu, kad Bendras Europos dangus būtų baigtas kurti įdiegiant visiškai optimizuotą Europos oro eismo valdymo sistemą, kuri sumažina sąnaudas, atsirandančias dėl neefektyvumo (vėlavimo, ilgesnių maršrutų ir t. t.). Sistemos įdiegimo procesui ypač svarbu tai, kad būtų įvykdytas projektas SESAR, o bendradarbiavimas su JAV būtų tvirtas ir veiksmingas, nes taip užtikrinama, kad atitinkamos oro eismo valdymo sistemos veiktų darniai ir būtų sąveikios.

               •Suderinamumas su kitomis Sąjungos politikos sritimis

                  Ši iniciatyva atitinka Komisijos politinius prioritetus, susijusius su vidaus rinka, ekonomikos augimu ir darbo vietų kūrimu, taip pat su Europos Sąjungos vaidmeniu pasaulyje. Pasiūlymas yra suderinamas su ES mokslinių tyrimų ir inovacijų politika ir su transeuropinio transporto tinklu susijusia politika, kuria grindžiamos projekto SESAR mokslinių tyrimų ir technologinės plėtros ir diegimo sistemos.

               2.TEISINIS PAGRINDAS

               •Teisinis pagrindas

                  Šio pasiūlymo teisinis pagrindas yra Sutarties dėl Europos Sąjungos veikimo 100 straipsnio 2 dalis kartu su 218 straipsnio 6 dalies a punktu.

               3.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

                  Bendra įmonė SESAR ir SESAR diegimo administratorius, kuriuos Komisija įtraukė į derybų procesą, pritarė derybų rezultatams. Šie subjektai atstovauja didžiajai daliai aviacijos sektoriaus suinteresuotųjų šalių, kurioms memorandumo pakeitimai gali būti naudingi. Prieš parafuodama projektų tekstą, Komisija per Tarybos įsteigtą specialųjį komitetą memorandumui įgyvendinti konsultavosi ir su valstybėmis narėmis.

               •Tiriamųjų duomenų rinkimas ir naudojimas

                  Per derybas techninės ekspertinės informacijos pateikė bendra įmonė SESAR, SESAR diegimo administratorius ir Eurokontrolė. Teisinę ekspertinę pagalbą suteikė Komisijos Teisės tarnyba. Jokio kito nepriklausomo tyrimo neprireikė.

               •Poveikio vertinimas

                  Pasiūlymas grindžiamas visiškai tais pačiais tikslais ir principais kaip ir galiojantis memorandumas. Sąjungos ir JAV bendradarbiavimo masto išplėtimas, kad jis apimtų visus oro eismo valdymo modernizavimo etapus, įskaitant diegimą, rodo natūralią pagal dabartinį memorandumą sėkmingai atlikto darbo pažangą. Iniciatyva nesiekiama sukurti naujų programų ar finansavimo mechanizmų, todėl veiksmų plane nurodytas poveikio vertinimas nebuvo atliktas.

                  Kaip nurodyta Komisijos pasiūlyme pradėti derybas dėl memorandumo pakeitimų, tinkamiausia galimybė – vykdant Bendro Europos dangaus politiką iš dalies pakeisti galiojančio memorandumo taikymo sritį, kad ji apimtų visus oro eismo valdymo modernizavimo etapus, įskaitant diegimą, ir kartu nustatyti, kad bendradarbiavimas su oro eismo valdymu nesusijusiais civilinės aviacijos srities klausimais apsiribotų moksliniais tyrimais ir technologine plėtra. Šio metodo privalumas yra tas, kad memorandume ir toliau būtų numatyta galimybė bendradarbiauti bet kuriais su oro eismo valdymu nesusijusiais civilinės aviacijos srities mokslinių tyrimų ir technologinės plėtros klausimais, kartu išlaikant privalomą bendradarbiavimo su JAV sistemą, dėl kurios jau yra susiderėta.

               •4.POVEIKIS BIUDŽETUI

                  Pasiūlymas neturi jokio papildomo poveikio biudžetui. Veikla pagal iš dalies pakeistą memorandumą bus vykdoma remiantis galiojančiomis priemonėmis ir naudojant jų finansinį paketą, taip pat pagal tokias darbo programas, kaip bendros įmonės SESAR 2020 m. daugiametė darbo programa ir partnerystės pagrindų susitarimas su SESAR diegimo administratoriumi.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Su memorandumu susijusius mokslinius tyrimus, technologinę plėtrą ir patvirtinimo veiklą ir toliau planuos bei stebės bendra įmonė SESAR. Pagal konkrečius su Komisija pasirašytus dotacijų susitarimus diegimo veiklą planuos ir stebės SESAR diegimo administratorius. Bendrą memorandumo įgyvendinimo pažangą, pasinaudodama nustatytais šių abiejų subjektų ataskaitų teikimo mechanizmais ir remdamasi teisine bei sutartine baze ir memorandumo valdymo sistema, stebės ir prižiūrės Komisija.

               •Išsamus konkrečių pasiūlymo nuostatų paaiškinimas

               Siūlomu sprendimu siekiama pritarti memorandumo 1 dalinio pakeitimo, kurį Sąjungos ir Jungtinių Valstijų atstovai pasirašė vadovaudamiesi atitinkamu Tarybos sprendimu, įsigaliojimui. Daliniame pakeitime pateiktas patikslintas pagrindinis memorandumo tekstas ir patikslintas 1 priedo dėl oro eismo valdymo modernizavimo ir visuotinės sąveikos tekstas, kurį sudaro:

               –1 priedėlis dėl bendradarbiavimo vykdant programas SESAR ir NextGen mokslinių tyrimų, technologinės plėtros, patvirtinimo ir visuotinės sąveikos srityse, kurį taip pat sudaro penki papildomi priedėliai:

               1)dėl bendradarbiavimo vykdant programas SESAR ir NextGen horizontaliojo lygmens veiklos srityje, kuriuo siekiama visuotinės sąveikos;

               2)dėl bendradarbiavimo vykdant programas SESAR ir NextGen informacijos valdymo srityje, kuriuo siekiama visuotinės sąveikos;

               3)dėl bendradarbiavimo vykdant programas SESAR ir NextGen trajektorijų valdymo srityje, kuriuo siekiama visuotinės sąveikos;

               4)dėl bendradarbiavimo vykdant programas SESAR ir NextGen sąveikos ore srityje, kuriuo siekiama visuotinės sąveikos;

               5)dėl bendradarbiavimo vykdant programas SESAR ir NextGen bendrai vykdomų projektų srityje, kuriuo siekiama visuotinės sąveikos;

               –2 priedėlis dėl bendradarbiavimo oro eismo valdymo veiksmingumo vertinimo srityje;

               –3 priedėlis dėl bendradarbiavimo vykdant programas SESAR ir NextGen diegimo veiklos ir visuotinės sąveikos srityse.

               1 priedas ir 3 priedėlis yra visiškai nauji dokumentai. 1 priede reglamentuojamas memorandumo taikymo srities išplėtimas, kad ji apimtų visą oro eismo valdymo diegimą, ir iš dalies keičiami valdymo mechanizmai, o 3 priedėlyje nustatyta bendradarbiavimo oro eismo valdymo diegimo srityje tvarka.

               Šiame pasiūlyme taip pat reglamentuojamas Europos Komisijos vaidmuo memorandumo valdyme. Europos Komisija atstovauja Europos Sąjungai įgyvendinant memorandumą ir visas susijusias įgyvendinimo taisykles (priedus ir priedėlius).

               Siūlomu daliniu pakeitimu nekeičiamas esamas specialiojo komiteto vaidmuo memorandumo valdymo struktūroje. Siūlomame sprendime dėl memorandumo 1 dalinio pakeitimo sudarymo apibrėžiamos užduotys, dėl kurių reikia pirmiau konsultuotis su specialiuoju komitetu, ir daugiausia administracinės ar memorandumo įgyvendinimo funkcijos, už kurių atlikimą Komisija atsako pati.

               2018/0009 (NLE)

               Pasiūlymas

               TARYBOS SPRENDIMAS

               dėl Jungtinių Amerikos Valstijų ir Europos Sąjungos bendradarbiavimo memorandumo NAT-I-9406 1 dalinio pakeitimo sudarymo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,

               atsižvelgdama į Europos Komisijos pasiūlymą,

               atsižvelgdama į Europos Parlamento nuomonę,

               kadangi:

               (1)vadovaujantis [XXXXX] Tarybos sprendimu [XXX], 2017 m. gruodžio 13 d. buvo pasirašytas Jungtinių Amerikos Valstijų ir Europos Sąjungos bendradarbiavimo memorandumo NAT-I-9406 1 dalinis pakeitimas su sąlyga, kad jis bus sudarytas vėliau;

               (2)bendradarbiavimo memorandumo 1 daliniu pakeitimu, siekiant užtikrinti visuotinę sąveiką, išplečiamas šalių bendradarbiavimo mastas, kad jis apimtų visus oro eismo valdymo modernizavimo etapus, įskaitant diegimo veiklą, ir, siekiant optimizuoti pagal memorandumą vykdomos bendradarbiavimo veiklos įgyvendinimą ir valdymą, iš dalies keičiama memorandumo struktūra ir valdymo sistema;

               (3)būtina nustatyti Sąjungos dalyvavimo užtikrinant bendradarbiavimo memorandumo vykdomąjį valdymą procedūrinę tvarką;

               (4)todėl bendradarbiavimo memorandumo 1 dalinis pakeitimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas Jungtinių Amerikos Valstijų ir Europos Sąjungos bendradarbiavimo memorandumo NAT-I-9406A 1 dalinis pakeitimas.

               Bendradarbiavimo memorandumo 1 dalinio pakeitimo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį, įgaliotą Sąjungos vardu pasikeisti bendradarbiavimo memorandumo 1 dalinio pakeitimo II straipsnio B dalyje nurodytomis diplomatinėmis notomis ir taip išreikšti Sąjungos sutikimą būti saistomai bendradarbiavimo memorandumo 1 dalinio pakeitimo.

               3 straipsnis

               Komisija, pasikonsultavusi su Tarybos paskirtu specialiuoju komitetu, nustato poziciją, kurios Sąjunga turi laikytis užtikrinant pagal bendradarbiavimo memorandumo III straipsnį nustatytą bendradarbiavimo memorandumo ir jo priedų vykdomąjį valdymą dėl:

               (1)papildomų bendradarbiavimo memorandumo priedų ir jų priedėlių priėmimo;

               (2)bendradarbiavimo memorandumo priedų ir jų priedėlių pakeitimų priėmimo.

               4 straipsnis

               Nedarant poveikio 3 straipsniui, Komisija gali imtis bet kokių tinkamų veiksmų pagal bendradarbiavimo memorandumo III, IV, V, VII ir VIII straipsnius.

               5 straipsnis

               Komisija atstovauja Sąjungai pagal bendradarbiavimo memorandumo XI straipsnį surengtose konsultacijose.

               6 straipsnis

               Komisija reguliariai informuoja Tarybą apie bendradarbiavimo memorandumo įgyvendinimą.

               7 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        2004 m. kovo 10 d. Europos Parlamento ir Tarybos reglamentai (EB) Nr. 549/2004, 550/2004, 551/2004 ir 552/2004 (OL L 96, 2004 3 31, p. 1, 10, 20 ir 26) su pakeitimais, padarytais 2009 m. spalio 21 d. Europos Parlamento ir Tarybos reglamentu (EB) Nr. 1070/2009 (OL L 300, 2009 11 14, p. 34).

                     (2)

                        COM(2015) 598, 2015 12 7.